ช้อนยัง”กลุ่มโรงไฟฟ้า”โบรกฯชี้ร่วงเกินพื้นฐาน-ไม่มีข่าวลบ ชู 4 หุ้นเด่นอัพไซด์สูง
ช้อนยัง"กลุ่มโรงไฟฟ้า”โบรกฯชี้ร่วงเกินพื้นฐาน-ไม่มีข่าวลบ ชู 4 หุ้นเด่นอัพไซด์สูง
4 เม.ย. 2561

ผู้สื่อข่าวรายงานว่า กลุ่มโรงไฟฟ้าเริ่มมีแรงซื้อกลับ หลังนักวิเคราะห์มองราคาลงเกินพื้นฐาน โดยราคาหุ้นบริษัท พลังงานบริสุทธิ์ จำกัด (มหาชน) หรือ EA ณ เวลา 10.43 น. อยู่ที่ระดับ 35.25 บาท บวก 1.25 บาท หรือ 3.68% ด้วยมูลค่าซื้อขาย 1.99 พันลบ.โดยราคาหุ้น EA ทรุดหนักกว่า 47% ในช่วง 1 เดือนที่ผ่านมา โดยเทียบจากราคาหุ้นปรับตัวลงจากระดับ 67.50 บาท เมื่อวันที่ 27 ก.พ.61จนถึงล่าสุด
ด้านราคาหุ้น บริษัท บี.กริม เพาเวอร์ จำกัด (มหาชน) หรือ BGRIM ณ เวลา 10.47 น. อยู่ที่ระดับ 23.40 บาท ลดลง 0.10 บาท หรือ 0.43% สูงสุดที่ระดับ 23.50 บาท ต่ำสุดที่ระดับ 22.80 บาท มูลค่าการซื้อขาย 274.64 ล้านบาท
ส่วนราคาหุ้น บริษัท ทีพีซี เพาเวอร์โฮลดิ้ง จำกัด (มหาชน) หรือ TPCH ณ เวลา 10.49 น. อยู่ที่ระดับ 9.80 บาท ลดลง 0.10 บาท หรือ 1.01% สูงสุดที่ระดับ 9.90 บาท ต่ำสุดที่ระดับ 9.75 บาท มูลค่าการซื้อขาย 5.99 ล้านบาท
ขณะที่ราคาหุ้น บริษัท กันกุลเอ็นจิเนียริ่ง จำกัด (มหาชน) หรือ GUNKUL ณ เวลา 10.51 น. อยู่ที่ระดับ 3.24 บาท ลดลง 0.12 บาท หรือ 3.57% สูงสุดที่ระดับ 3.36 บาท ต่ำสุดที่ระดับ 3.22 บาท มูลค่าการซื้อขาย 19.31 ล้านบาท
บล.ฟินันเซีย ไซรัส ระบุในบทวิเคราะห์วันนี้(4 เม.ย.) ว่า  กลุ่มโรงไฟฟ้า ราคาหุ้นที่ปรับลงระยะนี้ ไม่มีข่าวลบเฉพาะตัว แต่เป็นประเด็นทั้งอุตสาหกรรม ที่รมว.พลังงานเห็นควรชะลอการรับซื้อไฟฟ้าพลังงานทดแทนไปก่อน ถ้าไม่มี Capacity ใหม่ หุ้นเหล่านี้จะไม่มี growth จึงไม่ควรซื้อขายบน PE สูง แต่บางตัวก็ลงต่ำกว่าพื้นฐานเกินไป เพราะโรงไฟฟ้าปัจจุบันยังดำเนินการปกติ เช่น BGRIM (TP 32), EA (TP 47), GUNKUL (TP 5), TPCH (TP 18) เป็นต้น